
	MINISTERUL EDUCAȚIEI ȘI CERCETĂRII

Universitatea Națională de Știință și Tehnologie POLITEHNICA București

Direcția Informatizare și Resurse Umane



Nr. 7121/1/DR/18.09.2026
A N U N Ț
Universitatea Națională de Știință și Tehnologie POLITEHNICA București, în conformitate cu prevederile Legii nr. 53/2003 – Codul Muncii, republicată, cu modificările și completările ulterioare și ale H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, anunță organizarea în data de 13.10.2026, la sediul din Splaiul Independenței, nr. 313, sector 6, București, ora 1200, sala Consiliu, etaj 2, Biblioteca Centrală a Universității Naționale de Știință și Tehnologie POLITEHNICA București, a concursului pentru ocuparea pe perioadă nedeterminată, cu normă întreagă de muncă, cu o perioadă de probă, conform legislației în vigoare, a 4 (patru) posturi vacante de execuție de agent reclamă publicitară, cod COR 333901, din cadrul Departamentului Vânzări Radio, Direcţia Radio.               
În cazul ocupării posturilor scoase la concurs de către persoane pensionate, angajarea se va face pe perioadă determinată de 1 an.

Intervalul orar în care se poate desfășura activitatea se face în zilele de luni-duminică, între orele 06:00-05:59 sau datorită specificului unității, repartizarea programului de lucru este flexibilă, cu respectarea duratei timpului de lucru, iar durata timpului de lucru este de 176h/lună (echivalent normă întreagă).
A. Condițiile generale de participare la concurs, conform legislației în vigoare, sunt: 

a) are cetățenia română, sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

· prin excepție de la condiția prevăzută la lit. a) pot fi angajați și cetățeni străini, cu respectarea regimului stabilit pentru aceștia prin legislația specifică și legislația muncii (atestatul de recunoaștere a diplomei de studii, eliberat de Centrul Național de Recunoaștere și Echivalare a Studiilor. Dacă țara care a emis diploma de studii nu este semnatară a Convenției de la Haga, caz în care este necesară apostilarea diplomei, sau nu a semnat cu România un tratat de recunoaștere reciprocă a actelor, atunci este necesară supralegalizarea diplomei, codul COR aferent funcției pe care se dorește angajarea trebuie să fie compatibil cu studiile cetățeanului străin, așa cum au fost ele recunoscute de instituția competentă)
b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza certificatului medical eliberat de către medicul specialist de medicina muncii în baza avizului medical emis de către medicul specialist psihiatru și a adeverinței medicale eliberate de către medicul de familie conform prevederilor Ordinului nr. 4060 din 27 martie 2024 privind aprobarea modului de acordare a avizelor medicale pentru exercitarea funcţiilor didactice de predare sau didactice auxiliare şi a modelului de certificat medical pentru încadrarea într-o funcţie didactică de predare sau didactică auxiliară din învăţământul superior; 

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiunii de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranța a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane asupra minorilor, precum și pentru completarea Legii nr. 76/ 2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Toate documentele se depun în limba română.

Actele necesare înscrierii sunt:
a) formular de înscriere la concurs https://posturivacante.upb.ro în original;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritate sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) cazierul judiciar, în original, sau o declarație pe propria răspundere privind lipsa antecedentelor penale care să-l facă incompatibil cu funcția pentru care candidează, în original. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise;  
g) certificatul de integritate comportamentală, în original, din care să reiasă că nu s-a comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Naționale de Date Genetice Juridice, cu modificările ulterioare, pentru candidații înscriși pentru posturile din sistemului de învățământ, sănătate sau  protecție social, precum și orice entitate publică sau private a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) certificat medical eliberat de către medicul specialist de medicina muncii eliberat în baza avizului medical emis de către medicul specialist psihiatru conform Ordinului nr. 4060/1502/2024 din 27 martie 2024 privind aprobarea modului de acordare a avizelor medicale pentru exercitarea funcţiilor didactice de predare sau didactice auxiliare şi a modelului de certificat medical pentru încadrarea într-o funcţie didactică de predare sau didactică auxiliară din învăţământul superior şi a adeverinţei medicale eliberate de către medicul de familie, în original, care să ateste starea de sănătate corespunzătoare, eliberat cu cel mult 6 luni anterior derulării concursului, cu mențiunea apt pentru concurs. Dacă informațiile prezentate se dovedesc a fi neconforme sau formatul documentelor nu este conform ordinului menționat anterior, certificatul va fi considerat nul;

i) certificatul care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, certificatul care atestă starea de sănătate trebuie însoțit de copia certificatului de încadrare într-un grad de handicap, emis în condițiile legii (copia certificatului se prezintă însoțită de documentul original, pentru certificarea cu mențiunea „conform cu originalul”);

j) curriculum vitae, model comun european.
În situația în care, Universitatea Națională de Știință și Tehnologie POLITEHNICA București întreprinde toate diligențele pentru obținerea extrasului de pe cazierul judiciar, respectiv a certificatului de integritate comportamentală, și la eliberarea documentelor, de către autoritățile competente, se constată încălcarea condițiilor generale de participare la concursul de ocupare a postului vacant, candidatul va fi exclus din cadrul concursului în orice etapă a acestuia.

Înscrierile se fac până la data de 05.10.2026, inclusiv, ora 1600,

· fie la sediul Universității Naționale de Știință și Tehnologie POLITEHNICA București, Splaiul Independenței, nr. 313, sector 6, cod poștal 060042, imobil Rectorat, etaj 4, camera 417, telefon 021.402.9217. 
· fie încărcat dosarul, în format electronic, la adresa resurse.umane@upb.ro, respectând prevederile Regulamentului UE 2016/679 privind protecția persoanelor fizice în ceea privește prelucrarea datelor cu caracter personal.

În situația transmiterii documentelor prin poștă electronică, candidatul are obligația de a se prezenta cu documentele în original pentru certificarea acestora de către secretarul comisiei de concurs, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea excluderii candidatului din cadrul concursului.
Transmiterea documentelor prin poșta electronică se realizează în format .pdf cu volum maxim de 1 MB, documentele fiind acceptate doar în formă lizibilă și să nu existe informații sub formă de link în corpul e-mail-ului. 
Orice document asumat în nume propriu de către candidat, transmis prin poșta electronică (formular de înscriere, declarație pe propria răspundere etc.), va fi semnat utilizând semnătura electronică avansată sau calificată.

Prin raportare la nevoile individuale, candidatul cu dizabilități poate înainta comisiei de concurs, în termenul prevăzut pentru depunerea dosarelor, propunerea sa privind instrumentele necesare pentru asigurarea accesibilității probelor de concurs.
Nerespectarea termenului de depunere a dosarelor de concurs și a formatului menționat, după caz, conduce la respingerea candidatului.
Toate documentele se depun în limba română.   
B. Condițiile specifice de participare la concurs sunt, conform specificației Fișei Postului:

1. experiență în domeniu de minimum 3 ani;

2. studii: nivel liceal absolvit cu diplomă de bacalaureat (domeniul studiilor tehnice);

3. cunoașterea unei limbi străine de circulație internațională – nivel mediu;
· altele:

· aptitudini tehnice; experiență în întocmirea unui mediaplann;

· cunoștințe de operare pe PC: în utilizarea de Windows, pachet MSOffice, internet;

· capacitatea de a lucra în colectiv și în condiții de stres maxim.
C.  Probele de concurs constau în:

1. Proba scrisă: test grilă - prezență fizică 

2. Interviu: prezență fizică

D. Tematica (se stabilește pe baza bibliografiei):

1. Legea nr. 8/1996 privind dreptul de autor şi drepturile conexe, republicată; 

2. Legea nr. 504/2002 - Legea audiovizualului, cu completările și modificările ulterioare;

3. Legea nr. 199/2023 - Legea învățământului superior;

4. Carta Universității Naționale de Știință și Tehnologie POLITEHNICA București;
https://upb.ro/wp-content/uploads/2025/07/CARTA_POLITEHNCA-Bucuresti_2025_iulie.pdf
5. Decizia nr. 573/25.06.2025 privind Codul de reglementare a conținutului audiovizual.

E. Bibliografia: 

1. Legea nr. 8/1996 privind dreptul de autor şi drepturile conexe, republicată; 

2. Legea nr. 504/2002 - Legea audiovizualului, cu completările și modificările ulterioare;

3. Legea nr. 199/2023 - Legea învățământului superior;

4. Carta Universității Naționale de Știință și Tehnologie POLITEHNICA București;
https://upb.ro/wp-content/uploads/2025/07/CARTA_POLITEHNCA-Bucuresti_2025_iulie.pdf
5. Decizia nr. 573/25.06.2025 privind Codul de reglementare a conținutului audiovizual.

Documentele necesare înscrierii și alte informații suplimentare se găsesc pe site-ul universității www.upb.ro sau la telefon 021.402.9217.

Datele de desfășurare a probelor de concurs: 

22.09.2026 – 05.10.2026 - depunerea dosarelor de înscriere la concurs
06.10.2026 – 07.10.2026 -  selecție dosare
08.10.2026 - afișare rezultate selecție dosare

09.10.2026 - depunere contestații selecție dosare

12.10.2026 - soluționare contestații și comunicarea rezultatelor la contestații

13.10.2026 - ora 1200, sala Consiliu, etaj 2, Biblioteca Centrală a Universității Naționale de Știință și Tehnologie POLITEHNICA București – susținere probă scrisă

14.10.2026 - afișarea rezultatelor la proba scrisă

15.10.2026 - depunere contestații probă scrisă

16.10.2026 - soluționare și afișare rezultat contestații probă scrisă

19.10.2026 - ora 1200, sala Consiliu, etaj 2, Biblioteca Centrală a Universității Naționale de Știință și Tehnologie POLITEHNICA București - susținere interviu 

20.10.2026 - afișare rezultate interviu

21.10.2026 - depunere contestații probă interviu

22.10.2026 - soluționare și afișare rezultat contestații probă interviu

23.10.2026 - afișare rezultate finale

NOTĂ: Originalul documentului semnat se regăseşte la sediul Universității Naționale de Știință și Tehnologie POLITEHNICA București, Direcţia Informatizare şi Resurse Umane, Serviciul Resurse Umane Activități Conexe, imobil Rectorat, etaj 4, cam. 417, în conformitate cu prevederile Hotărârii nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.

